Учени постигнаха 3D принтиране на метали – Мегавселена\nМедна микроколона с височина 0.86 милиметра и ширина 0.005 милиметра. Колоната е направена от капки, които имали диаметър 0.001 милиметра. © University of Twente\n11 юни 2015 г. в 11:10 Последна промяна:\n11 юни 2015 г. в 10:00\nЕкип учени от университета в Твенте намериха начин да принтират 3D структури от мед и злато, като това става чрез напластяване на малки метални капки. Тези капки се правят чрез стопяването на тънък метален филм с импулсен лазер. Работата им е публикувана в Advanced Materials.\n3D принтирането е бързо развиваща се сфера, която някои наричат „основата на бъдещата индустрия“. Въпреки това засега се използват основно пластмаси. Ако могат да се използват и метали, ще се открият много нови възможности. Металите са добри проводници на електричество и топлина и имат голяма якост. Това означава, че 3D принтирането на метали ще даде възможност за направата на изцяло нови устройства и компоненти, като например охлаждащи елементи и връзки между напластените чипове в смартфоните.\nНо металите се топят на високи температури. Това прави контролираното поставяне на разтопени метални капки много трудно. Досега не е бил намерен подходящият метод, особено за структури с размери от 100 нанометра до 10 микрометра.\nИзследователите от университета в Твенте направили огромна стъпка в решаването на този проблем. Те използвали лазер за стопяването на медта и златото в миниатюрни капки. Методът се състои в насочване на импулсен лазер към тънък метален филм, който се стопява локално и се създава малка капка. След това изследователите внимателно поставят всяка капка върху субстрат.\nЧрез повтарянето на този процес се получава 3D структура. Например учените напластили хиляди капки, за да направят малки колони с височина 2 милиметра и радиус 5 микрометра. Впрочем чрез насочването на падащите капки може да бъдат постигнати всякакви форми.\nКогато капките падат на повърхността на субстрата, те се деформират и придобиват дисковидна форма, в която се втвърдяват. Дисковидната форма е от изключителна важност за стабилното 3D принтиране – тя позволява многократно напластяване. В предишните опити за 3D принтиране на метали са използвани лазери с по-ниска енергия. Това позволявало направата на по-малки капки, но те оставали сферични през цялото време, което правело напластяването по-нестабилно.\nЕдин от все още неразрешените проблеми е, че освен насочените към субстрата капки падат и други, които не са на правилното място. В момента това не може да бъде предотвратено. Това ще е целта на бъдещите изследвания на екипа.\n3д принтиране · импулсен лазер · метали · Топ публикации


Онлайн игра Jungle Mafia. Играйте онлайн игри за безплатно Jungle Mafia. Изтеглете играта Jungle Mafia. Игри Стрелба Vce игра\nЗа всички любители на снимане, ви представяме една нова игра. Вашият герой се нарича за това да се бори с мафията, която толкова много се развеждат през джунглата.\n© sgames.org - безплатна онлайн игра. Jungle Mafia ()-играйте онлайн флаш игра Jungle Mafia безплатно. Не забравяйте да оцените тази игра, Jungle Mafia и да споделят тази игра с най-добрите си приятели.\nОписание на играта Jungle Mafia линия. Как да играете онлайн игра За всички любители на снимане, ви представяме една нова игра. Вашият герой се нарича за това да се бори с мафията, която толкова много се развеждат през джунглата. Снимайте от пистолета си и се опита да постигне всички цели. С всяко ниво на задачата ще стане по-сложно, така че опитайте.\nJungle Mafia ( Гласове1, Вторичен Рейтинг: 5/5)


Силиконов кейс ултратънък за HTC Desire 526G Dual\nСиликонов кейс за HTC Desire 526G Dual, изработен от висококачествени материали. Покритието му не позволява изплъзване и е чудесно на допир. Калъфът ще предпази телефона Ви от прах, надраскване и леки удари без да пречи на функционалността на бутоните и буксите. С този тънък силиконов кейс ще превърнете телефона си в прекрасен аксесоар и в същото време ще защитите повърхността му.\nСиликонов кейс ултратънък за HTC Desire 526G Dual, както и всичко, което се предлага от марката KINGXBAR, са закупени от оторизиран вносител. Всички продукти с марката KINGXBAR са с проверено и безспорно качество, както и с доказан произход. В онлайн магазин telefon4e.com може да намерите всякакви аксесоари и резервни части за марката KINGXBAR. Разгледайте и други от продуктите в категорията KINGXBAR. Снимките са авторски, НЕ са сваляни от интернет! Така изглежда оригиналнен продукт - Силиконов кейс ултратънък за HTC Desire 526G Dual\nПостоянна наличност на нови батерии, Оригинални дисплеи, Оригинални панели, Оригинални слушалки, Оригинален Touch Screen и Аксесоари на достъпни цени. Направете Вашата поръчка за Силиконов кейс ултратънък за HTC Desire 526G Dual в онлайн магазин telefon4e.com, чрез имейл, по телефона или чрез Facebook страницата на магазина.


Бронхоспазъм при малко дете - Д-р Атанас Михайлов - Форумът на мама Към съдържанието\nБронхоспазъм при малко дете\nЗапочната от Ани Андреева\n, Nov 11 2010 12:11 AM\nПубликувано 11 November 2010 - 12:11 AM\nСинът ми е на година и девет месеца. До лятото беше изкарал само два грипа, при това доста леко и винаги по време на израстване на зъб. На 27 септември при грип (симптоми – сополи и кашлица) направи бронхоспазъм. Усетихме се малко късно, когато беше вече обезводнен и с кислородна недостатъчност. В болницата стоя 24 часа на кислород, 3 дни на урбазон и 10 дни на инхалации с вентолин. След пристъпа педиатърът изписа септилин и рибено масло.\nНа 25 октомври отново направи спазъм, но вече знаех какво да следя и се ограничихме само с 3 дни медрол (2 пъти на ден по 8 мг) и инхалации с вентолин. На 6 ноември – отново спазъм, отново медрол и инхалации.\nВ момента по съвет на педиатъра пие зиртек, калциев глюконат, витамин С, септилин, продължаваме с инхалациите.\nЧетох много и за симптомите, и за евентуалните причини за спазъма (докторите твърдят, че правел алергия към вируса), и за конвенционалното лечение на такива състояния, което продължава с години. Преди да подложа сина си на такова тежко и продължително товарене с медикаменти, бих искала да пробвам с хомеопатични средства.\nМожете ли да ми предложите някаква схема на лечение? Наясно съм, че диагноза и правилно лечение трудно се правят от разстояние, но при тази негова реакция към вирусите не смея дори да си помисля да го заведа в болница или пред лекарски кабинет, където може да прихване още някой вирус.\nМного ще съм Ви благодарна ако не за лечение, то поне за някакви насоки.\nПубликувано 11 November 2010 - 01:30 PM\nЗдравей Ани, понеже имам опит с бронхоспазмите (и трите ми деца реагират така на по-сериозните вирусни инфекции) ще си позволя да ти дам съвет - погледни плана за действие при алергии и астма на д-р Михайлов. Част от него ще ти копирам от други теми, чела съм го с подробности и в книгата му. Ето най-важното :ДИЕТА- 2- 4 седмици без житни и млечни храни. Хлябът се заменя с ориз, картофи, качамак и пр. Образец на този стил на хранене е китайската кухня.(1) ПРОПОЛИС - 30 г прополис ( пчелен клей ) се разтваря в 100 мл 90- 95% етилов спирт след предварително нарязване или натрошаване. Приема се 3 Х дневно по 30- 40 капки в супена лъжица вода или друга течност. Дозировката за деца: 1- 2 капки на прием за всяка година живот. Пример: 5 годишно дете приема 3 Х 5 -10 капки дневно.(2) ЧАЙ- смесват се в равни части, например по 50 г корени от коприва,натрошени шипки, къпинови листа, петопръстник 3 супени лъжици от сместа се запарват 15 мин. в 1 л вряла вода. Пие се като вода. (3) Житни растения са: ръж, пшеница, ечемик (затова спираме бирата и бирената мая за този период), овесени ядки. Заменител на хляба: Царевично брашно + яйце + вода (може да се добави и соево). Колкото гъста боза да стане. Питки в тигана. Като палачинки се пържи. Картофи може във всякакъв вид. Още оризови спагети има на пазара и т.н. Млечни храни: прясно и кисело мляко, извара, сирене, кашкавал. Най- важна е диетата. След първото дву- четириседмично провеждане при активиране на пристъпите може да се правят и вече по- кратки курсове от по 3- 5 дни. Не забранявам яйца, риба, месо, цитрусови плодове, но ако се забележи реакция към някоя храна, временно я отстраняваме. -Bronchalis- 3 х 1 за начало. Хомеопатичен препарат, таблетки -Poumon histamine 15 CH- 2 х 5 зрънца за начало, после само вечер по 5 зрънца, примерно след 3 дни. Вижте какво съм писал за кашлиците- сок от черна ряпа действа много добре.Има още доста хомеопатични лекарства, които действат ефикасно по време на пристъп, но се определят в зависимост от детето, симптомите, реакциите му. При нас до сега винаги се е стигало до тежката артилерия (вентолина), но ако се действа бързо с него, поне предпазваш детето от урбазона и антибиотиците, които най-много понижават имунитета.\nПубликувано 11 November 2010 - 11:20 PM\nХм... От последния абзац оставам с впечатление, че всъщност не сте постигнали някакъв видим ефект с хомеопатията, правилно ли съм те разбрала?\nПубликувано 08 May 2014 - 10:07 AM\nЗдравейте, мили мами, искам да споделя нашата история с бронхоспазъм.\nБебе Божидар е на 10 м., 10 кг. с една предистория - на 4 м. бяхме в болница с висока Т и левкоцити много над нормата, без други симптоми. Тогава лекарите успяха да ме убедят, че трябва да се даде антибиотик, защото има бактериална инфекция. Веднага включих Монилия, Туя и пробиотик, за прочистване. Излекувахме се и се надявах това да ни е за последно, но не би...\nКогато преди 4 дни (на 4.06.2014) започна заболяването - с лека кашлица първия ден, на втория се появи бистър секрет от носа - си мислех, че ще се справим само със сребърна вода, стеримар, eуфорбиум спрей и капки, изварен компрес и евентуално клеева тинктура, но се оказа, че нещата не са толкова лесни. При първи преглед в спешното, УНГ лекарят каза, че "не е страшно и може да мине и без антибиотик", но предписа антихистамин, стеримар и виброцил. Не ги дадох и на следващия ден пак бяхме в спешното, където установиха бронхоспазъм и направиха инхалация с вентолин. Отново предписаха АБ, вентолин и проспан. От тези неща дадох само 1 път вентолин и 2 пъти проспан. Детенце беше в ужасно състояние - непрекъснато стенеше и се мяташе, сякаш нещо много го боли, висока температура (2 дена 39-38,5С), дълбока храчеща кашлица, хремата беше много силна. И седнах да чета във форума. Към стеримара, сребърната вода и изварения компрес добавих Poumon histamine 15 CH, Калкареа фосфорика, тартефедрил, клеева тинктура (през устата и си направих капки със сребърна вода за нослето), добавих и саменто (препоръчаха ми го в магазина, от който купих малинови листа за чая) и 2 чая - с орехите и с малинови и бъзови листа - редувам ги. Секретите от носа изчиствам доколкото е възможно с аспиратор. Добавих отново Туя и Монилия, за всеки случай.\nВчера сутринта бяхме при личната лекарка, тя каза, че гърлото е зачервено и няма бронхоспазъм, но има "намалено дишане вляво отзад". Направихме кръвни изследвания, тя имаше съмнение за вирусна пневмония, но слава Богу изследванията бяха в норма. Вкъщи веднага направих изварен компрес на мястото, където беше намалено дишането.\nДнес детето е видимо по-добре, температурата спадна, хремата и кашлицата са доста намалели!\nНадявам се следващите дни да се възстанови напълно.\nПиша това, за да окуража всички майки, които имат съмнения и тревоги и които са притискани от лекарите да дават АБ. Да, понякога се налага, разбира се, но в повечето случаи е необходимо повече търпение и доверие в природата и хомеопатията!\nОгромна благодарност за отделеното време и грижата на д-р Михайлов за всички нас - майки, намиращи се из цяла България (а като чета статиите и извън нея) които нямаме възможност да се видим лично с него!\nanetmorgan харесва това


Кампания ”Психологично здраве”\nКлуб "Психология - Варна" за втори път стартира кампанията "Психологично здраве".\nВ есенно- зимния период ще се проведе поредица от безплатни ежемесечни семинари по теми засягащи пряко нашето физическо и психическо състояние.\nТе ще бъдат представени както следва:\n1. "Да възпиташ син, да възпиташ дъщеря или как да поставяме граници, а не наказания"\n2. "Усвояване на основни умения за общуване. Защо попадаме в една и съща ситуация?"\n3. "Защо някои хора ни вбесяват?"\n4. "Отровните родителски модели, които променят качеството на живота ни"\n5. "Тревожните разстройства - проблем или ресурс за справяне"\n6. "Какво знаем за хранителните нарушения?"\n7. " "Терапевтичен тренинг "Игрова терапия при развод и раздяла на родители"\nКато естествено продължение на безплатните семинари се оформят малки тренинг групи, в които участниците се запознават със специфични знания и умения за справяне със ситуации свързани с представения проблем.\nНа 26.10 от 17.00 часа в зала 17 на Младежки дом ще се проведе първият безплатен семинар, в който лекторите психолози, ще представят темите по които ще изнасят семинари и ще оформят тренинг групи.\nВсички, които проявяват интерес и имат желание да се запознаят с темите или да се запишат за тренинг групите са добре дошли.\nВ представения сайт може да се запознаете, чрез снимки с основните теми проведени в изминалата пролетно - лятна кампания.\n"Вашите проблеми са важни за нас!"\nТренинговите групи, които ще се сформират по семинарните теми са обучителни с цел самоопознаване и добиване на нови умения по зададената тема. Те ще се състоят от 5-6 човека, с цел по -доброто усвояване на новите знания.\nГрупите са вечерни от 18.00 - 18.30 до 20.00 - 20.30 часа.\nЦената на посещение е 10 лв.\nВсяка тема има рамка от определен брой посещения / срещи/.\nСрещите се провеждат веднъж седмично.\nВсеки, който проявява интерес и има необходимост да научи повече по някоя от следните теми, вече може да се запише за участие, към стартиращите групи:\n- "Отровните родителски модели, които променят качеството на живота ни" - 4 срещи\n- "Да възпиташ син, да възпиташ дъщеря или как да поставяме граници, а не наказания" - 10 срещи\n- " Усвояване на основни умения за общуване. Защо попадам в едни и същи проблемни ситуации?" - 10 срещи\n- "Тревожните разстройства - проблем или ресурс за справяне" - 9 срещи\n- "Терапевтичен тренинг при развод и раздяла на родители" - 2 срещи\nПрез този сезон ще стартира, само по една група от тема. Записване може да направите на:\ne - mail: dilynakoleva@gmail.com\nтел: 0879 04 09 53\nПри събиране на определения брой хора, групата ще стартира преди датата за безплатна презентация на темата в кампанията.


Патриотите в Харманли: Затваряме магистралата, ако не изпълнят исканията ни - Труд\nВторник 07.07.20 / 02:55\nВторник / 07.07.2020 / 02:55\nМигрантският бунт в Харманли е потушен\nСтотици харманлийци излязоха на протест днес за трети път в рамките на 2 месеца, за да кажат, че не искат бежанци в града си. Шествието тръгна в 14 часа от центъра на града и пеша недоволните стигнаха до бежанския лагер, съобщава „Дарик“. Там те поискаха оставката на Петя Първанова, шеф на Държавната агенция по бежанците и временния началник на приемателния център Димитър Захариев.\nОсвен това протестиращите настояха настанените в РПЦ-то да бъдат прегледани от паразитолози и инфекционисти заради съмненията, че сред тях върлува зараза. Появи се информация, че в инфекциозното отделение на пловдивската болница е настанен мигрант от Харманли с малария.\nПатриотите връчиха декларация на евродепутата Ангел Джамбазки, която да придвижи към столицата. Те заплашиха, че ако след 3 дни исканията им не се изпълнят ще затворят магистрала „Марица” и ще преминат към гражданско неподчинение.\n„И аз съм за закриването на лагера, но нека първо чуем мнението на лекарите”, призова кметът Мария Киркова. По думите й проблемите с центъра са много, има напрежение между жителите на града и протестите са справедливи.


Магазин за цветя – Доставка на цветя от БГФлорист\nCategory: Магазин за цветя\nИнформация за доставка на цветя в София\nБукетите от орхидеи – какво трябва да знаем за тях\n28.09.2015 от Димитър Манов\t♥ 0 Leave a Comment\nОрхидея – символ на изисканост\nОрхидеята – най-елегантното екзотично цвете, символ на лукс и силни чувства. Нашият онлайн магазин за цветя и доставка на цветя предлага голям избор на букети и аранжировки с това загадъчно растение. Можете да поръчате различни видове орхидеи, с невероятни форми и цветове – нежни кремави и бели или ярко лилави, жълти и зелени.\nБукетът от орхидеи ще бъде най-запомнящият се и наистина царски подарък, защото тези цветя са с ярко изразен характер. Грациозните орхидеи веднага се набиват на очи и сами по себе си могат да станат украшение. Ето защо, ако сте решили да поръчате букет от орхидеи, трябва да се свържете с професионални цветари, тъй като понякога това ярко и своенравно цвете значително усложнява работата на флористите. То често се комбинира с други цветя, за да изпъкне още повече екзотичната му красота.\nВ нашия магазин за доставка на цветя ще намерите голямо разнообразие от букети от свежи цветя. Ние Ви предлагаме букети от орхидеи в най-различни варианти:\n• • Букети и композиции от орхидеи в различни цветове;\n• • Букети от миксови цветя и орхидеи;\n• • Кошница с екзотични цветя;\n• • Букети от екзотични цветя за мъже – разбира се, силната половина на човечеството гледа на цветята, най-малко със снизхождение. Но, да подарите орхидея на мъж – е класика.\nСтранно е, но ярката орхидея със строгата си форма и елегантна сдържаност сама по себе си подчертава мъжкия характер.\nЕкзотичните орхидеи са капризни, ексцентрични растения, но на кралицата на цветята и подхожда това определение. Ето защо, за да изпратите атрактивен букет – изберете такъв с орхидеи и доставка до получател, който го заслужава.\nдоставка на цветядоставка на цветя Софияромантични букети


Omda.bg - Европа - Началото на "чуждостта"\nДо Маратон и Саламин гърците очевидно не са хранели силни чувства към своите съседи и не са ги възприемали като врагове. Древната поезия често избира за свои герои свръхестествени чужденци, включително титани и амазонки.\nОмир се отнася към гърците и към троянците (и траките) като към равни.\nГръцките колонии по бреговете на Черно море живеели от плодотворното сътрудничество и взаимообмен с траките и скитите на Север.\nПрез V век обаче гърците станали по-самодоволни и по-големи ксенофоби.\nОказва се че етническият фактор е издигнат на пиедестал от Херодот (роден през 484 г.), който, докато оценява по-старите цивилизации, особено египетската, отделя голямо внимание на "еднаквата кръв" и общия език на елините.\nНо най-ефективните катализатори за промяната на отношението били трагедиите, особено трагедиите на Есхил (роден през 525 г.), който лично се бил при Маратон. Трагедиите се изпълнявали на известните и днес амфитеатрални конструкции.\nНа тях се ходело като на общото зрелище. Те траели с часове. Драмите са наподобявали днешните телевизионни "сериали" ("Прометей" е в три части.) Публиката обсъждала първата и коментирала в очакване "продълженията" по площадите.\nВ своята трагедия "Персите" Есхил създава траен стереотип, при който цивилизованите персийци са сведени до раболепни, самохвални, високомерни, жестоки, изнежени и разюздани чужденци.\nОт тогава нататък всички чужденци трябвало да бъдат охулени като варвари. Никой не можел да се сравнява с умните, смели, благоразумни и обичащи свободата гърци.\nТраките били грубияни и лъжци. Македонците не били echte hellenisch.\nДо времето на Платон била издигната постоянна бариера между гърците и всички чужденци. Категорично се приемало, че само гърците имат правото и природното предразположение да управляват.\nВ Атина просто никой не оприличавал поведението на чуждестранните тирани с начините, по които самите атинци се отнасяли към подчинените им народи.\n"Комплексът за превъзходство" на древните гърци неизбежно повдига въпроси за подобни етноцентрични и ксенофобски идеи, които са се появили и по-късно в Европа. Този комплекс със сигурност бил възприет от римляните и трябва да се има предвид, когато човек се замисли за различните пропагандатори на "западната цивилизация", които, както римляните, изпитват огромен афинитет към древна Гърция.\nТой може да се приложи уместно и с възмущението, което комбинира атаки срещу "западната цивилизация".\nНякои коментатори поддържат твърдението, че заключенията, които древните гърци са си направили от сблъсъка си с другостта на другите народи, са преминали в основата на европейската традиция.\n(По "Европа, история" на Норман Дейвис.)